वहीं नामधारी समुदाय के गणमान्य लोगों ने भी पूज्य गुरु जी द्वारा किए जा रहे मानवता भलाई कार्यों की सराहना की व उन्हें शॉल भेंट कर सम्मानित किया। नामधारी समुदाय के स. जसवीर सिंह व अन्यों ने अपने संबोधन में कहा कि डेरा सच्चा सौदा की साध-संगत मानवता की सेवा कर रही है तथा नामधारी साध-संगत भी अपने गुरु जी के हुक्मानुसार डेरा सच्चा सौदा की साध-संगत के साथ कंधे से कंधा मिलाकर खड़ी है। वहीं अग्रवाल समाज टोहाना के प्रतिनिधियों ने भी पूज्य गुरु जी द्वारा किए जा रहे मानवता भलाई कार्यों की सराहना की तथा उन्हें तलवार भेंट कर सम्मानित किया। अग्रवाल युवा इकाई के अध्यक्ष ने कहा कि समस्त वैश्य समाज गुरु जी द्वारा किए जा रहे मानवता भलाई कार्यों में पूरा सहयोग करेगा। वहीं इस अवसर पर कैथल, पिल्लूखेड़ा व अन्य स्थानों से पहुंचे जनप्रतिनिधियों ने पूज्य गुरु जी को अवतार माह की बधाई दी।